ატილა

ატილა დაიბადა მზის რისხვიდან XXX წელს, როდესაც დიდი დრაკონის კონტინენტის ცენტრალურ ნაწილში არსებული ძირძველი - აშურიანთა საგრაფო, საკუთარი განვითარების პიკს აღწევდა. ატილა დაიბადა გრაფი აიეტესის მთავარი მრჩეველისა და უმაღლესი მხედართმთავრის, არიონის ოჯახში. პატარა ატილა მუდამ ცდილობდა მიებაძა მამამისისთვის, რომელსაც გმირად ხედავდა. ატილას დედა კი აქტიურად ზრდიდა და უვლიდა პატარა ატილას.

ატილა, მკაცრი აშურიანული საოჯახო ტრადიციების მიხედვით, ბავშვობიდან სწავლობდა აშურიანულ კანონებს, დისციპლინასა და სამხედრო/საბრძოლო საქმეს.

## ბნელი ელფები და აშურიანთა საგრაფო

მ.რ.- დან XXX წელს, დიდი დრაკონის კონტინენტის ცენტრალურ ნაწილზე ბნელმა ელფებმა მასიური შეტევა განახორციელეს - ამ ექსპანსიების ერთ-ერთი სამიზნე აშურიანთა საგრაფოც აღმოჩნდა. მიუხედავად საზარელი ბრძოლებისა, აშურიანელებმა შეძლეს მტრის იერიშების მოგერიება და მცირე ფლოტით საპასუხო დარტყმების განხორციელებაც მოახერხეს.

დიდხნიანი ომიანობის შემდეგ, აშურიანთა დედაქალაქი, კვარცია დაეცა. გრაფი აიტესი ბნელი ელფების ამ შემოტევის დროს უკვე გარდაცვლილი იყო. ატილა მამამისმა, არიონმა გადაარჩინა ხოლო დედამისი კვარციის ძარცვასა და რბევას შეეწირა.

პატარა ატილასთან და უამრავ რბევას გადარჩენილ ადამიანთან ერთად გამოქცეულ არიონს ბნელი ელფების მოალყე რაზმებთან შებრძოლება მოუწია. საბოლოოდ, მთავარსარდალმა არიონმა თავი გაწირა თავისიანების გადასარჩენად - თუმცა გამოქცეულთა უმრავლესობა, ატილას ჩათვლით, მაინც დაიჭირეს და დაატყვევეს.

## ტყვეობა და წყევლა

ატილა, როგორც სხვა უამრავი რბევას გადარჩენილი აშურელი, დაატყვევეს და მონად აქციეს. ბნელმა ელფებმა ატილა ბევრ სხვა დამონებულ ახალგაზრდასთან ერთად ერთ-ერთ სასახლეში წაიყვანეს და იქ დღედაღამ სასტიკი მოპყრობის, მუშაობის და დაცინვის ობიექტად იყო ქცეული. ატილა, დანარჩენ მონეფთან შედარებით, მორალურად არ ტყდებოდა და ამ ყველაფერს დიდ გამოცდად აღიქვამდა.

შურისძიების სურვილით აღსავსე ატილა მიზანმიმართულად ცდილობდა დაევიწყებინა მისი წარსული, წარმომავლობა, მშობლები. ყოველდღე იგი ძალასა და გონს არ იშურებდა და ემზადებოდა ბნელ ელფებზე შურის მისაგებად.

XXX წელს, დამონებულ აშურიანთა მიერ მოწყობილ აჯანყებას საშინელი ქაოსი მოჰყვა, ელფები ვერავისგან მოელოდნენ მსგავს საქციელს, მათ განცვიფრებას საზღვარი არ ჰქონდა და სწორედ ამან შეძლო ატილას ხსნა. მან სასტიკად მოკლა თავისი "ბატონი", გაწყვიტა მისი ოჯახი, მათ შორის პატარა ჰელდაც, რომელიც ერთადერთი ბნელი ელფი იყო რომელიც ატილასა და სხვა მონებს პატივისცემით ეპყრობოდა. ჰელდას სიკვდილით ატილაში საბოლოოდ განხორციელდა ის პიროვნების ცვლილება, რომელსაც დიდხანს ლამობდა.

ატილამ ჰელდა ყელში დანის სროლით გამოასალმა, ამ სცენას კი ბნელი ელფების დიდგვაროვანი ქურუმები შეესწრენ, რომლებმაც ატილა უმალვე დაწყევლეს ნეკრომანტული შელოცვით. ატილას სხეული მოკვდა და დაიწყო ახალი ცხოვრება.

## მოგზაურობა

მკვდრად გადაქცეული ატილა წლების განმავლობაში მოგზაურობდა დიდი დრაკონის კონტინენტზე და ხშირად სხვებისთვის მოულოდნელად ჩნდებოდა ბრძოლის ველზე, სადაც უმეტესად გამარჯვებასაც მოიპოვებდა ხოლმე. ატილას ხასიათიდან და საბრძოლო უნარებიდან გამომდინარე, კონტინენტის ბევრ ნაწილში მისი სახელი ცნობილი იყო და ხშირად ბალადებშიც კი გამოჩნდება ხოლმე.

მოგზაურობის ერთ-ერთ ეტაპზე ატილა ელფების ერთ-ერთი დასახლების ალყაში მონაწილე აღმოჩნდა, სადაც ქორების ბანდის ერთ-ერთ წევრს, რივეილს დაუპირისპირდა. ატილამ რივეილი ორჯერ დაინდო და საბოლოოდ თითქმის სასიკვდილოდ აღმოჩნდა დაჭრილი.

## მახასიათებლები

ატილას მთავარი სამოსი არის ნაცრისფერი მოსასხამის მაგვარი პერანგი, რომელიც ერთ-ერთი დამწყვევლი ქურუმისგან აქვს ნადავლად შემორჩენილი. პერანგზე გამოსახულია მაგიურად დამცავი სიმბოლოები, რომელიც ატილამ თავისი სისხლით გადაღება.

ატილა კარგად ფლობდა ნებისმიერ იარაღს, თუმცა ბრძოლისას იარაღი ბევრჯერ გავარდნია/გადაუგდია. ბრძოლისას არ იყენებდა ფარს, რადგან ბრძოლისგან მომავალი ხიფათითა იგი ცდილობდა სიცოცხლის შეგრძნებას. ატილას საბრძოლი სტილი ხასიათდება აგრესიული, თავგანწირული, აქტიური და სწრაფი თვისებებით.